Selena Qomez

Selena Mari Qomez (; ) — amerikalı müğənni, aktrisa, prodüser və iş qadını. Karyerasına uşaq yaşlarında aktrisalıq edərək başlayıb, 2002–2004-cü illərdə "Barni və dostları" teleserialında rol alıb. Selena 2007–2012-ci illərdə Disney Channel-in istehsalı olan "Veyverli Pleysli sehrbazlar" sitkomunda baş rola çəkilib və bu serialdakı Aleks Russo obrazına görə yeniyetmələr arasında məşhurluq qazanıb. Selena 2008-ci ildə Hollywood Records ilə müqaviləyə imza atıb və Selena Gomez & the Scene adlı musiqi qrupunu formalaşdırıb. Selenanın ön planda olduğu bu pop-rok qrupu 2012-ci ildə dağılmazdan əvvəl üç ədəd studiya albomu çıxarmışdı. Bu qrupun ən populyar mahnısı "Love You like a Love Song" idi.

Selena Qomez müğənni kimi solo karyerasına 2013-cü ildə "Stars Dance" adlı debüt albomunu buraxaraq başlamışdır. Bu, onun Billboard 200 musiqi cərgəsinin birinci pilləsinə yüksələn ilk albomu olmuşdur. Albomun xeyli sayda ölkədə hit olan sinqlları "Come & Get It" və "Slow Down" idi.

 Həyatı 
Selena Qomez əslən meksikalı və italyan mənşəlidir. Onun ata tərəfdən babası 1970-ci illərdə Meksikanın Monterrey şəhərindən ABŞ-nin Texas ştatına köçüb. Ona 1995-ci ildə 23 yaşında olarkən qətlə yetirilən müğənni Selenanın adı qoyulub.

 Şəxsi həyatı 
Selena Qomez Los-Anceles qraflığındakı Kalabasas şəhərində yerləşən 6.6 milyon dollarlıq malikanədə yaşayır. 2008-ci ildə Nik Conas ilə romantik münasibət qurub. 2010–2018-ci illərdə kanadalı müğənni Castin Biber ilə ara-sıra sevgili olub. 2015-ci ildə rusiyalı-alman dicey Zedd ilə münasibət qurub və sonrakı il ayrılıb. 2017-ci ildə The Weeknd ilə birlikdə olub. 2023-cü ilin dekabrında musiqi prodüseri Benni Blanko ilə romantik münasibətdə olduğunu bildirib.

 Diskoqrafiya 
Selena Gomez & the Scene albomları
 Kiss & Tell (2009)
 A Year Without Rain (2010)
 When the Sun Goes Down (2011)
Solo albomları
 Stars Dance (2013)
 Revival (2015)
 Rare (2020)

 Filmoqrafiya 
 Spy Kids 3-D: Game Over (2003)
 Horton kimi eşidir? (2010)
 Monte-Karlo (2011)
 The Muppets (2011)
 Spring Breakers (2012)
 Transilvaniya hoteli (2012)
 Qayğının əsasları (2016)
 Neighbors 2: Sorority Rising (2016)

 İstinadlar 

 Mənbə 
 Rəsmi saytı

Kateqoriya:ABŞ aktrisaları
Kateqoriya:XXI əsr ABŞ aktrisaları
Kateqoriya:ABŞ televiziya aktrisaları
Kateqoriya:XXI əsr müğənniləri
Kateqoriya:Hollywood Records artistləri
Kateqoriya:Interscope Records artistləri
Kateqoriya:ABŞ milyarderləri
Kateqoriya:ABŞ müğənniləri